laion/Wikipedia-Exotic huggingface dataset:
জেনেভা

জেনেভা (ফরাসি: Genève, জার্মান: Genf Genf, ইতালীয়: Ginevra [dʒiˈneːvra]; রোমানশ: Genevra) হচ্ছে জুরিখের পর সুইজারল্যান্ডের দ্বিতীয় বৃহত্তম জনবহুল শহর। এবং রোম্যানডি (সুইজারল্যান্ডের ফরাসি ভাষী অঞ্চল) অংশের সবচেয়ে জনবহুল শহর। রোন নদী ও জেনেভা লেক যেখানে মিলিত হয়েছে, সেই স্থানটিতে এই শহরের অবস্থান। জেনেভা রিপাবলিক অ্যান্ড ক্যান্টন অফ জেনেভা-এর রাজধানী। জুন ২০০৮-এর হিসাব অনুযায়ী জেনেভার জনসংখ্যা ১,৮৬,৮২৫, এবং ২০০৭ সালের আদমশুমারী অনুসারে মেট্রোপলিটান অঞ্চলে মোট বাড়ি আছে ৮,১২,০০০টি। জেনেভা বিশ্বব্যাপী কূটনীতি এবং আন্তর্জাতিক সম্পর্কের কেন্দ্রবিন্দু, এবং অনেক সময়ই এটিকে গ্লোবাল সিটি বা বৈশ্বিক শহর বলে অভিহিত করা হয়। বিশেষ করে বিভিন্ন বিখ্যাত আন্তর্জাতিক সংগঠন, যেমন জাতিসংঘের বিভিন্ন সংস্থার কেন্দ্রীয় সদরদপ্তর এখানে অবস্থিত। এছাড়াও আন্তর্জাতিক সংগঠন রেড ক্রসের সদরদপ্তরও এখানেই অবস্থিত। জেনেভা শহরেই জাতিসংঘের মানবাধিকার সম্পর্কিত জেনেভা কনভেনশন স্বাক্ষরিত হয়েছিলো, যা যুদ্ধকালীন অযোদ্ধা ও যুদ্ধবন্দীদের মানবাধিকার রক্ষার একটি সনদ হিসেবে বিবেচিত। আন্তর্জাতিক রেড ক্রস কমিটি ইন্টারন্যাশনাল ইলেকট্রোটেকনিক্যাল কমিশন ইন্টারন্যাশনাল ফেডারেশন অব রেড ক্রস অ্যান্ড রেড ক্রিসেন্ট সোসাইটিজ আন্তর্জাতিক শ্রম সংস্থা আন্তর্জাতিক মান সংস্থা আন্তর্জাতিক টেলিযোগাযোগ ইউনিয়ন প্রকৃতি সংরক্ষণের জন্য আন্তর্জাতিক ইউনিয়ন বিশ্ব স্বাস্থ্য সংস্থা বিশ্ব আবহাওয়া সংস্থা বিশ্ব বাণিজ্য সংস্থা বিশ্ব অর্থনৈতিক ফোরাম স্টেড ডি জেনেভ - ৩০,০০০ ধারণক্ষমতা বিশিষ্ট জেনেভা বিমানবন্দর - ফ্রান্সের সীমান্ত ঘেঁষা এই বিমানবন্দর। (ফরাসি) Statistiques de la ville de Genève। "Population résidante en ville de Genève"। সংগ্রহের তারিখ ২০০৮-০৯-১৩। [স্থায়ীভাবে অকার্যকর সংযোগ] (ফরাসি) Projet d’agglomération franco-valdo-genevois। "Acte de candidature au Label Grand Projet, on page 6" (পিডিএফ)। ২০০৮-১০-০১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-০৯-১৩।  Paul Hofmann (১৯৯০-০৬-২৪)। "Staying on the Safe Side; Geneva"। The New York Times। The New York Times Company। সংগ্রহের তারিখ ২০০৮-০৪-১৯।  Finn-Olaf Jones (২০০৭-০৯-১৬)। "36 Hours in Geneva"। The New York Times। The New York Times Company। সংগ্রহের তারিখ ২০০৮-০২-০২।  Jean de Senarclens, "Geneva: Historic Guide", Editions du Tricorne, 1995. আইএসবিএন ২-৮২৯৩-০১৪৪-৭ উইকিমিডিয়া কমন্সে জেনেভা সংক্রান্ত মিডিয়া রয়েছে। সরকারি Geneva - Welcome to Networld Official website of the City of Geneva Official website of the Canton of Geneva (ফরাসি) The official Chestnut Tree ওয়েব্যাক মেশিনে আর্কাইভকৃত ৩০ মার্চ ২০১০ তারিখে, on the website of the Canton of Geneva (ফরাসি) Geneva Palexpo, exhibitions and congresses centre, owned by the State of Geneva. Geneva Motor Show. ভ্রমণ Geneva Tourism Geneva public transport International Geneva Welcome Centre Brief history of Geneva Geneva information শিক্ষাদীক্ষা Student Blog Geneva University of Geneva Graduate Institute of International and Development Studies অন্যান্য RadioLac website Radio Cité website OneFM website Léman Bleu local Tv station World Radio Switzerland Geneva Pictures
মোখলেসুর রহমান

মোখলেসুর রহমান নামটি নিচের ব্যক্তিবর্গকে নির্দেশ করতে পারে: মোখলেসুর রহমান (ঠাকুরগাঁওয়ের রাজনীতিবিদ) –বাংলাদেশী রাজনীতিবিদ যিনি ঠাকুরগাঁও-৩ আসনের সংসদ সদস্য ছিলেন। মোখলেসুর রহমান (দিনাজপুরের রাজনীতিবিদ) –বাংলাদেশী রাজনীতিবিদ যিনি দিনাজপুর-৩ আসনের সংসদ সদস্য ছিলেন। মোখলেসুর রহমান জিতু মিয়া –বাংলাদেশী রাজনীতিবিদ যিনি তৎকালীন ঢাকা-২৩ আসনের সংসদ সদস্য ছিলেন। মোখলেছুর রহমান –দ্ব্যর্থতা নিরসন কারী পাতা। মোখলেছুর রহমান চৌধুরী –বাংলাদেশী রাজনীতিবিদ যিনি রাজশাহী-৫ আসনের সংসদ সদস্য ছিলেন। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
ইউরোপিয়ান গার্লস অ্যাডাল্ট ফিল্ম ডেটাবেজ

ইউরোপিয়ান গার্লস অ্যাডাল্ট ফিল্ম ডেটাবেজ বা ইজিএএফডি হ'ল একটি অনলাইন ডাটাবেজ যা ইউরোপীয় পর্নোগ্রাফি চলচ্চিত্র এবং পর্ন তারকাদের সম্পর্কিত তথ্য। ফেব্রুয়ারি ২০১৫ পর্যন্ত, এতে ২১,০০০ এরও বেশি চলচ্চিত্র এবং ১৫,০০০ অভিনেত্রীর বিবরণ অন্তর্ভুক্ত রয়েছে। একই সাইটটি দাবি করেছে যে, এটি এই বিষয়ের পরিপূর্ণ ওয়েবসাইট হয়তো নয়, যদিও এরা ইউরোপের পর্নোগ্রাফি চলচ্চিত্রের যথাসম্ভব তথ্য শ্রেণিবদ্ধ করার চেষ্টা করে এবং নিজেকে আইএমডিবি এবং আইএএফডি -এর পরিপূরক মনে করে। ব্রিটিশ গার্লস অ্যাডাল্ট ফিল্ম ডাটাবেস ইন্টারনেট মুভি ডেটাবেজ ইন্টারনেট অ্যাডাল্ট ফিল্ম ডেটাবেস অ্যাডাল্ট ফিল্ম ডাটাবেস About - EGAFD Homepage - EGAFD প্রাতিষ্ঠানিক ওয়েবসাইট
বিটুমিনাস

বিটুমিনাস হচ্ছে লিগনাইট কয়লার পরিবর্তিত রূপ। ধারণা করা হয়, মৃত গাছ-পালা ও উদ্ভিদজাত দ্রব্য হতে বিটুমিনাস কয়লা সৃষ্টি হতে ১৫ থেকে ২০ কোটি বছর লাগে। বিটুমিনাস কয়লার রং কালো। এর কাঠিন্যতা ০.৫-২.৫ এবং আপেক্ষিক গুরুত্ব ১.০-১.৮। বিটুমিনাস কয়লায় ৬০-৮০ শতাংশ কার্বন থাকে। পোড়া কয়লা বা কোক (coke), গ্যাস কার্বন ও কোল গ্যাস উৎপাদনে বিটুমিনাস কয়লা ব্যবহৃত হয়। বিটুমিনাস কয়লা[স্থায়ীভাবে অকার্যকর সংযোগ] http://chemed.chem.purdue.edu/genchem/topicreview/bp/1organic/coal.html
মোখলেসুর রহমান (দিনাজপুরের রাজনীতিবিদ)

মোখলেসুর রহমান (আনু. ১৯৪১–১২ সেপ্টেম্বর ২০১৬) বাংলাদেশের দিনাজপুর জেলার রাজনীতিবিদ যিনি দিনাজপুর-৩ আসনের সংসদ সদস্য ছিলেন। মোখলেসুর রহমান আনু. ১৯৪১ সালে দিনাজপুর জেলার পাঁচবাড়ি গ্রামে জন্মগ্রহণ করেন। মোখলেসুর রহমান দিনাজপুর জেলা জাতীয় পার্টির সভাপতি ও জেলা পরিষদের চেয়ারম্যান ছিলেন। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টি প্রার্থী হিসেবে দিনাজপুর-৩ আসন থেকে সংসদ সদস্য নির্বাচিত হন। ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে দিনাজপুর-৩ আসন থেকে জাতীয় পার্টি প্রার্থী হয়ে তিনি পরাজিত হয়েছিলেন। মোখলেসুর রহমান ১২ সেপ্টেম্বর ২০১৬ সালে ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  দিনাজপুর প্রতিনিধি (১৬ সেপ্টেম্বর ২০১৬)। "দিনাজপুরের সাবেক এমপি'র জানাজা ও দাফন সম্পন্ন"। ঢাকা ট্রিবিউন। ১৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০২০।  "মোখলেসুর রহমান, আসন নং: ৮, দিনাজপুর-৩, দল: জাতীয় পার্টি (লাঙল)"। দৈনিক প্রথম আলো। ১৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০২০।
আমজাদ হোসেন (দিনাজপুরের রাজনীতিবিদ)

আমজাদ হোসেন (মৃত্যু: ৯ মে ২০০৫) বাংলাদেশের দিনাজপুর জেলার রাজনীতিবিদ, আইনজীবী ও মুক্তিযোদ্ধা যিনি তৎকালীন দিনাজপুর-৭ ও দিনাজপুর-৩ আসনের সংসদ সদস্য ছিলেন। আমজাদ হোসেন দিনাজপুর জেলায় জন্মগ্রহণ করেন। তার একমাত্র সন্তান শওকত হোসেন বুল্লা। আইনজীবী ও মুক্তিযোদ্ধা আমজাদ হোসেন দিনাজপুর জেলা আওয়ামীলীগের সভাপতি ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন দিনাজপুর-৭ আসন থেকে সংসদ সদস্য নির্বাচিত হন। ১৯৮৬ সালের তৃতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে দিনাজপুর-৩ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে দিনাজপুর-৩ আসন থেকে স্বতন্ত্র প্রার্থী হয়ে তিনি পরাজিত হয়েছিলেন। আমজাদ হোসেন ৯ মে ২০০৫ সালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সাবেক সংসদ সদস্য এ্যাড. আমজাদ হোসেনের ১৪ তম মৃত্যুবার্ষিকী পালিত"। দিনাজপুরনিউজ২৪.কম। ১২ মে ২০১৯। ১৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০২০।
আলভিন গ্রীনিজ

আলভিন এথেলবার্ট গ্রীনিজ (ইংরেজি: Alvin Greenidge; জন্ম: ২০ আগস্ট, ১৯৫৬) ক্রাইস্টচার্চের বাথ ভিলেজ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিং করতেন আলভিন গ্রীনিজ। ১৯৭৪-৭৫ মৌসুম থেকে ১৯৮৩-৮৪ মৌসুম পর্যন্ত আলভিন গ্রীনিজের প্রথম-শ্রেণীর খেলোয়াড়ী জীবন চলমান ছিল। মসাময়িক ওয়েস্ট ইন্ডিজের শীর্ষস্থানীয় উদ্বোধনী ব্যাটসম্যান গর্ডন গ্রীনিজের নামের সাথে তার নামের মিল রয়েছে। তবে, বিখ্যাত ওয়েস্ট ইন্ডিয়ান ক্রিকেটার গর্ডন গ্রীনিজের সাথে ব্যক্তিগতভাবে তার কোন সম্পর্ক নেই। বিশ্ব সিরিজ ক্রিকেটকে ঘিরে খেলোয়াড়দের শূন্যতা পূরণে তাকে দলে অন্তর্ভুক্ত করা হয়েছিল। দীর্ঘদেহী উদ্বোধনী ব্যাটসম্যান আলভিন গ্রীনিজ বার্বাডোসের পক্ষে খেলতেন। ১৯৭৭-৭৮ মৌসুমে দল নির্বাচকমণ্ডলীর দৃষ্টি আকর্ষণে সক্ষম হন। সমগ্র খেলোয়াড়ী জীবনে ছয়টিমাত্র টেস্টে ও একটিমাত্র একদিনের আন্তর্জাতিকে অংশগ্রহণ করেছেন আলভিন গ্রীনিজ। ৩১ মার্চ, ১৯৭৮ তারিখে জর্জটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২ ফেব্রুয়ারি, ১৯৭৯ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি। এছাড়াও, ১২ এপ্রিল, ১৯৭৮ তারিখে কাস্ত্রিসে অস্ট্রেলিয়া দলের বিপক্ষে একটিমাত্র একদিনের আন্তর্জাতিকে অভিষেক ঘটে তার। অস্ট্রেলিয়ার বিপক্ষে খেলার জন্যে মনোনীত হন। জর্জটাউনে সিরিজের তৃতীয় টেস্টে তার অভিষেক পর্ব সম্পন্ন হয়। অর্ধ-শতরানের ইনিংস খেলেন তিনি। পোর্ট অব স্পেনের সিরিজের চতুর্থ টেস্টে খেলেন তিনি। ১৯৭৮-৭৯ মৌসুমে ভারত গমনার্থে তাকে ওয়েস্ট ইন্ডিজ দলে রাখা হয়। তবে, তিনি বেশ প্রতিকূলতার মুখোমুখি হন। অস্ট্রেলীয় ধনকুবের ক্যারি প্যাকারের ব্যবস্থাপনায় বিশ্ব সিরিজ ক্রিকেট থেকে বিদ্রোহী খেলোয়াড়দের প্রত্যাবর্তনে তাকে দল থেকে বাদ দেয়া হয়। ১৯৮০ সালে আবার বড় ধরনের আসরে খেলার জন্যে আমন্ত্রিত হন। হল্যান্ডে ক্লাব ক্রিকেট খেলতেন ও আঘাতগ্রস্ত ওয়েস্ট ইন্ডিজ দলের সদস্যরূপে ইংল্যান্ডের বিপক্ষে ওভাল টেস্টে অংশ নেন। আন্তর্জাতিক ক্রিকেট থেকে প্রত্যাখ্যাত হবার পরও বার্বাডোসের পক্ষে বেশ সুন্দর ক্রীড়ানৈপুণ্য প্রদর্শন করতে থাকেন। তবে, দল নির্বাচকমণ্ডলীর উপেক্ষার পাত্রে পরিণত হন। বিশ্ব সিরিজ শেষে খেলোয়াড়দের দলে প্রত্যাবর্তনের পাশাপাশি ১৯৮২-৮৩ মৌসুমে ওয়েস্ট ইন্ডিজের বিদ্রোহী দলের সদস্যরূপে তৎকালীন নিষিদ্ধঘোষিত দক্ষিণ আফ্রিকা গমনের প্রেক্ষিতে তার খেলোয়াড়ী জীবনের সমাপ্তি ঘটে। এরপর বার্বাডোসে তরুণ খেলোয়াড়দের প্রশিক্ষণের দায়িত্বে ছিলেন। "South Africa's bearded wonder"। ESPN Cricinfo। সংগ্রহের তারিখ ৩ এপ্রিল ২০১৯।  জন শেফার্ড সিলভেস্টার ক্লার্ক ওয়েস্ট ইন্ডিয়ান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে আলভিন গ্রীনিজ (ইংরেজি) ক্রিকেটআর্কাইভে আলভিন গ্রীনিজ (সদস্যতা প্রয়োজনীয়) (ইংরেজি)
মোহাম্মদ আমজাদ হোসেন

মোহাম্মদ আমজাদ হোসেন একজন বাংলাদেশী অর্থোপেডিক সার্জন। তিনি বাংলাদেশের মুক্তিযুদ্ধের সময়ের মুক্তিযুদ্ধে অংশ নিয়েছিলেন। সামাজিক কর্মকাণ্ডের জন্য ২০২১ সালে তিনি স্বাধীনতা পুরস্কারে ভূষিত হন। তিনি তার কর্মের জন্য জাতীয় এবং আন্তর্জাতিকভাবে পরিচিত। আমজাদ ১৯৭১ সালে মাত্র ১৭ বছর বয়সে বাংলাদেশের মুক্তিযুদ্ধে অংশ নেন। স্বাধীনতাযুদ্ধের সময় উরুতে গুলিবিদ্ধ হয়ে ভারতের সামরিক হাসপাতালে দীর্ঘদিন চিকিৎসাধীন ছিলেন। পরবর্তীকালে বঙ্গবন্ধুর আমন্ত্রণে যুদ্ধাহত মুক্তিযোদ্ধাদের চিকিৎসা দিতে দেশে আসা আন্তর্জাতিক বার্ন অ্যান্ড প্লাস্টিক সার্জন ডা. আর জে গাস্টের অধীনে অর্থোপেডিক চিকিৎসা শুরু করেন। তিনি এবি ফাউন্ডেশনের প্রতিষ্ঠাতা। এছাড়া উত্তরের জেলা দিনাজপুরের চিরিরবন্দরে তিনি আমেনা-বাকি রেসিডেন্সিয়াল মডেল স্কুল অ্যান্ড কলেজ গড়ে তুলেছেন। "PROF. (DR). M AMJAD HOSSAINg"। doctoryouneed.org (ইংরেজি ভাষায়)। ২০১৯-০৯-২৩। সংগ্রহের তারিখ ২০২১-০৫-২০।  "স্বাধীনতা পদক পাচ্ছেন ৯ ব্যক্তি ও ১ প্রতিষ্ঠান"। www.kalerkantho.com। সংগ্রহের তারিখ ৭ মার্চ ২০২১।  "Bangladeshi surgeon elected to int'l body" [বাংলাদেশী সার্জন আন্তর্জাতিক সংস্থায় নির্বাচিত]। দ্য ডেইলি স্টার (ইংরেজি ভাষায়)। ২১ ডিসেম্বর ২০২০। সংগ্রহের তারিখ ২০ মে ২০২১।  "স্বাধীনতা পদকে ভূষিত হওয়ার খবরে আমি বিস্মিত: অধ্যাপক ডা. আমজাদ"। medivoicebd.com (ইংরেজি ভাষায়)। ২০২১-০৩-০৮। সংগ্রহের তারিখ ২০২৩-০৬-২২।  "বরেণ্য অর্থোপেডিক চিকিৎসক এম. আমজাদ হোসেন করোনায় আক্রান্ত"। কালের কণ্ঠ। সংগ্রহের তারিখ ২০ মে ২০২১।
ঝরঝরি ঝর্ণা

ঝরঝরি ঝর্ণা চট্টগ্রাম জেলার সীতাকুন্ড উপজেলায় অবস্থিত একটি জলপ্রপাত। এই ঝর্ণাটি চন্দ্রনাথ পাহাড়ের কাছাকাছি। সীতাকুন্ড বাজারের ঠিক পরেই পান্থছিলা এলাকায় ঝর্ণাটি অবস্থিত। পান্থছিলা বাজার হতে ঝর্ণা অব্দি হেঁটে যেতে প্রায় ২ ঘণ্টা সময় লাগে। ঝরঝরি ঝর্ণা আকারে খুব একটা বড় নয়। এর ঝর্ণার পাশেই রয়েছে বেশ কয়েকটি ক্যাসকেড। তবে বর্ষাকালে খুমগুলো বেশ ভয়ংকর। স্বপ্নের সিড়ি ক্যাসকেডটি সিড়ির মতো খাঁজ কাটা। ঝরঝরি ঝর্ণা ট্রেইলের শেষ ঝর্ণাটির নাম মুর্তি ঝর্ণা। প্রতিদিনই অনেক ভ্রমণপিপাসু মানুষ এই ঝর্ণা দেখতে আসেন। স্থানীয় মানুষদের গাইড হিসেবে ভাড়া করা যায়। আর সারাদিন ভ্রমণ শেষে খাওয়ার জন্য অর্ডার দেওয়া যায়। "ঈদের ছুটিতে ঘুরে আসুন চন্দ্রনাথ"। ১১ আগস্ট ২০২০। সংগ্রহের তারিখ ২৪ আগস্ট ২০২০। [স্থায়ীভাবে অকার্যকর সংযোগ] "কম সময়ে ঘুরে আসুন সীতাকুণ্ড-মিরসরাই রেঞ্জ থেকে"। দৈনিক অধিকার। ৮ আগস্ট ২০১৮। সংগ্রহের তারিখ ১৮ আগস্ট ২০২০।  "সীতাকুন্ডের ঝরঝরি ঝর্না, যার সৌন্দর্যের তুলনা হয়না"। ৩ নভেম্বর ২০১৯। সংগ্রহের তারিখ ১৮ আগস্ট ২০২০। [স্থায়ীভাবে অকার্যকর সংযোগ]
গেবা লিপি

গেবা হলো নাশি ভাষার জন্য ব্যবহৃত একটি ধ্বনিদলভিত্তিক লিপি। নাশি ভাষায় এটিকে বলা হয় ¹গো¹বাগ় এবং চীনা ভাষায় গেবা, 哥巴। কিছু বর্ণ ই লিপির সাথে সাদৃশ্যপূর্ণ এবং আরও কিছু বর্ণকে দেখে চীনা অক্ষরের রূপান্তর হিসাবে মনে হয়। গেবা কেবল মন্ত্রগুলির প্রতিলিপিকরণ করতে ব্যবহৃত হয়। কোন কোন ক্ষেত্রে দোম্বা চিত্রলিপির ভাষ্য লিখতে ব্যবহৃত হয়। নাশি লিপি Dr. Richard S. Cook, Naxi Pictographic and Syllabographic Scripts: Research notes toward a Unicode encoding of Naxi ওয়েব্যাক মেশিনে আর্কাইভকৃত ৩০ জুলাই ২০১৫ তারিখে Naxi scripts at Omniglot
মাইক স্মিথ

অ্যান্ড্রু মাইকেল মাইক স্মিথ (ইংরেজি: Mike Smith; জন্ম: ১ অক্টোবর, ১৯৬৭) ইয়র্কশায়ারের ডিউসবারি এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন মাইক স্মিথ। ১৯৯১ সাল থেকে মৌসুম ২০০৪ সাল পর্যন্ত মাইক স্মিথের প্রথম-শ্রেণীর খেলোয়াড়ী জীবন চলমান ছিল। বামহাতি বোলার মাইক স্মিথকে ১৯৯০-এর দশকে সন্দেহাতীতভাবে কাউন্টি ক্রিকেটে সেরা বোলার হিসেবে চিহ্নিত করা হয়েছিল। ইয়র্কশায়ারে জন্মগ্রহণ করলেও ১৯৯১ সালে গ্লুচেস্টারশায়ারের পক্ষে তার অভিষেক পর্ব সম্পন্ন হয়। এরপূর্বে কম্বাইন্ড ইউনিভার্সিটিজের পক্ষে খেলেছিলেন তিনি। কিঞ্চিৎ পেশীবহুল দেহের অধিকারী মাইক স্মিথের বোলিংয়ে তেমন পেস ছিল না। ৫ ফুট ৯ ইঞ্চি উচ্চতা থাকা সত্ত্বেও বাতাসের সহায়তা নিয়ে ব্যাটসম্যানদেরকে বেশ ভালোভাবেই বিভ্রান্তিতে ফেলতেন। কার্যকরী সুইং বোলার হিসেবে গ্লুচেস্টারশায়ারের পক্ষে খেলেছেন। ১৯৯৫-৯৬ মৌসুমে ইংল্যান্ড এ দলের সদস্যরূপে পাকিস্তান গমন করেন। তবে ২২ ওভার বোলিং করার পর হাতের অস্থিতে আঘাত পেলে তাকে দেশে ফেরৎ পাঠানো হয়। পরবর্তী গ্রীষ্মে আরও ৬০ উইকেট লাভ করেন তিনি। গ্লুচেস্টারশায়ারের একদিনের দলের প্রধান সদস্যের মর্যাদাপ্রাপ্ত হয়েছিলেন মাইক স্মিথ। আঘাতের কারণে খেলা থেকে দূরে থাকার পূর্ব-পর্যন্ত ধারাবাহিকভাবে কাউন্টি ক্রিকেটে খেলা চালিয়ে গেছেন। খুব কম সময়ই সাধারণ মানের বল ছুঁড়েছেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মাইক স্মিথ। ২৪ জুলাই, ১৯৯৭ তারিখে লিডসে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি। ১৯৯৭ সালে অস্ট্রেলিয়ার বিপক্ষে হেডিংলিতে তার টেস্ট অভিষেক হয়। হেডিংলির বোলিং অনুপযোগী পিচে নিজস্ব তৃতীয় ওভারেই ম্যাথু এলিয়টের ব্যাটের প্রান্ত ছুঁয়ে যায় তার বল। তবে, প্রথম স্লিপে অবস্থানকারী গ্রাহাম থর্প এ সহজ ক্যাচ তালুবন্দী করতে পারেননি। এটিই তার একমাত্র টেস্ট উইকেট লাভ হতে পারতো। পরবর্তীতে ২৯ রানে থাকা এলিয়ট ১৯৯ রান তুলে অস্ট্রেলিয়াকে ইনিংস বিজয়ে সহায়তা করেন ও সফরকারীরা সিরিজে এগিয়ে যায়। ২৩ ওভার বোলিং করে মাইক স্মিথ কোন উইকেটের সন্ধান পাননি। অপ্রতিরোধ্য জেসন গিলেস্পি’র বলে তিনি সুবিধে করতে পারেননি। টেস্ট খেলার পর আর তাকে ইংল্যান্ডের পক্ষে খেলতে দেখা যায়নি। আন্তর্জাতিক ক্রিকেট থেকে প্রত্যাখ্যাত হলেও সুইং বোলার হিসেবে দক্ষতার স্বাক্ষর রাখতে থাকেন। ২০০৩ সালে কাউন্টি ক্রিকেট থেকে অবসর গ্রহণের পর ব্রিস্টলভিত্তিক বেভান ব্রিটানের কর্মী নিয়োগের সাথে জড়িত রয়েছেন। "Mike Smith may return for Lord's final"। ESPN Cricinfo। সংগ্রহের তারিখ ৭ আগস্ট ২০১৮।  Mike Smith, CricInfo. Retrieved 2018-08-07. "The Headingley specialists"। ESPN Cricinfo। সংগ্রহের তারিখ ৭ আগস্ট ২০১৮।  এম. জে. কে. স্মিথ মাইকেল জে. স্মিথ এক টেস্টের বিস্ময়কারী অ্যাশেজ সিরিজের তালিকা ইংরেজ টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা ইএসপিএনক্রিকইনফোতে মাইক স্মিথ (ইংরেজি) ক্রিকেটআর্কাইভে মাইক স্মিথ (সদস্যতা প্রয়োজনীয়) (ইংরেজি)
অ্যাথেলিয়া (রোগ)

অ্যাথেলিয়া বা এথেলিয়া হল এক বা উভয় স্তনের বংশগত অনুপস্থিতি। এটি একটি বিরল রোগ। এটি কখনও কখনও পোল্যান্ডের ক্রমযুক্ত বাচ্চাদের মধ্যে এবং বাবা-মা উভয় পক্ষের নির্দিষ্ট ধরনের ইকটোডার্মাল ডিসপ্লাসিয়ার জন্য ঘটে থাকে। "Definition of Athelia"।  "athelia"।
ওয়েবেড শিশ্ন

ওয়েবেড লিঙ্গ একটি অর্জিত বা জন্মগত অবস্থা, যেখানে স্ক্রোটাল ত্বক ভেন্ট্রাল পেনাইল শ্যাফ্টের উপরে প্রসারিত হয়। পেনাইল শ্যাফটটি স্ক্রোটামে কবর দেওয়া হয় বা ত্বকের ভাঁজ বা ওয়েবের সাহায্যে স্ক্রোটাল মিডলাইনের সাথে সংযুক্ত থাকে। তবে মূত্রনালী এবং ইরেক্টাইল পেশিগুলো সাধারণত স্বাভাবিক থাকে। ওয়েবযুক্ত লিঙ্গ সাধারণত অসম্পূর্ণ হয় তবে বাহ্যিক রূপ সবসময় অস্বাভাবিক বা অগ্রহণযোগ্য হয় না। এই অবস্থাটি অস্ত্রোপচারের মাধ্যমে সংশোধন করা যেতে পারে। পুরুষাঙ্গ Abbate, B; Danti, DA (১৯৯৪)। "Congenital anomalies of the penis in children. A few consideration about 92 cases": 139–42। পিএমআইডি 8084319।  Bergeson, PS; Hopkin, RJ (১৯৯৩)। "The inconspicuous penis": 794–9। পিএমআইডি 8233739।  Medina Lopez, RA; Campoy Martinez, P (১৯৯৯)। "The webbed penis. A report of a new case": 68–9। পিএমআইডি 10101890।  Hara, M; Kanamori, S (১৯৮৭)। "A case of webbed penis": 951–2। পিএমআইডি 3673843।
অগ্র-শাখাঙ্গের খর্বতা

অগ্র-শাখাঙ্গের খর্বতা বা মেসোমেলিয়া মানুষের দৈহিক বিকাশগত একটি রোগ। এটি দ্বারা এমন অবস্থাকে বোঝানো হয় যেখানে অগ্রবাহু ও অগ্রপদের মাঝের অংশগুলি অপ্রয়োজনীয়ভাবে সংক্ষিপ্ত হয়ে বিকশিত হয়। কঙ্কাল ডিস্প্ল্যাসিয়াস মতবাদ প্রয়োগ করা হলে মেসোমেলিক বামনবাদের অগ্রভাগ এবং নীচের পাগুলির সাধারণত সংক্ষিপ্ত আকার বর্ণনা করা যায়। এটি রাইজোমেলিক বামনবাদের বিপরীত যেখানে অঙ্গগুলির উপরের অংশগুলি সংক্ষিপ্ত (যেমন আখন্ড্রোপ্লিয়া)। ল্যাঞ্জার মেসোমেলিক ডিসপ্লাসিয়া এলিস – ভ্যান ক্রেভেল্ড সিন্ড্রোম রবিনো সিনড্রোম লরি – ওয়েল ডিস্কনড্রোস্টিওসিস "mesomelia"। The American Heritage® Medical Dictionary। সংগ্রহের তারিখ ৮ ফেব্রুয়ারি ২০১৫।  "Léri–Weill dyschondrosteosis"। Whonamedit?। সংগ্রহের তারিখ ৮ ফেব্রুয়ারি ২০১৫।
ক্লিটোরাল সূচক

ক্লিটোরাল সূচক বা ক্লিটোরাল ইনডেক্স, ভগাঙ্কুর বা গ্লানস ক্লিটোরিডিসের বাহ্যিক অংশ। এটিকে কখনও কখনও নারীদের মধ্যে নারীত্বের একটি পরিমাপ হিসাবে ব্যবহৃত হয়। ২০জন সাধারণ মহিলাদের একটি গ্রুপের ক্লিটোরাল সূচকটির পরিমাপ বিষয়ক এক গবেষণায় উঠে এসেছে যে, গড় এবং মধ্যম ক্লিটোরাল ইনডেক্সটি প্রায় ১৪.৫ মি.মি. 2। Clitoromegaly "POPLINE retirement – Knowledge SUCCESS"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০২০।
ফ্ল্যাশ নৃত্য

ফ্ল্যাশ নৃত্য একধরনের ট্যাপ নৃত্য (যাকে এক সময় জাজ নৃত্যও বলা হতো) যা ১৯২০-১৯৩০-এর দশকে বিবর্তিত হয়েছিল, যা অ্যাক্রোব্যাটিক্স নৃত্যকে একত্রিত করেছিল। তৎকালীন বিশিষ্ট ফ্ল্যাশ নৃত্যশিল্পীদের মধ্যে নিকোলাস ব্রাদার্স, দ্য ফোর স্টেপ ব্রাদার্স এবং বেরি ব্রাদার্স অন্তর্ভুক্ত রয়েছে। ১৯২০-১৯৩০-এর দশকে এই শৈলীর বৈশিষ্ট্যযুক্ত নৃত্য অনেক চলচ্চিত্র এবং টিভি শোতে প্রকাশিত হয়েছিল। Steppin' on the Blues: The Visible Rhythms of African American Dance, p. 94 Jazz Dance: The Story of American Vernacular Dance, by Marshall Winslow Stearns, Jean Stearns, 1994, আইএসবিএন ০-৩০৬-৮০৫৫৩-৭ That's the Joint!: The Hip-hop Studies Reader, by Murray Forman, Mark Anthony Neal, 2004, আইএসবিএন ০-৪১৫-৯৬৯১৯-০, pp. 34, 35
জগজীবন রাম রেলরক্ষী বাহিনী আকাদেমি

জগজীবন রাম রেলরক্ষী বাহিনী আকাদেমি (ইংরেজি: Jagjivan Ram Railway Protection Force Academy) ভারতীয় রেল পরিচালিত একটি প্রশিক্ষণ সংস্থা। নবনিযুক্ত রেলরক্ষী বাহিনী (আরপিএফ) জওয়ানদের এই সংস্থায় প্রশিক্ষণ দেওয়া হয়ে থাকে। ১৯৫৫ সালে লখনউ শহরে প্রতিষ্ঠিত এই সংস্থাটির নাম বদলে পরে বিশিষ্ট স্বাধীনতা সংগ্রামী তথা প্রাক্তন উপপ্রধানমন্ত্রী জগজীবন রামের নামে উৎসর্গিত হয়। জগজীবন রাম রেলরক্ষী বাহিনী আকাদেমির ওয়েবসাইট
অ্যান্ডোরায় ইসলাম

অ্যান্ডোরায় ইসলাম দ্বিতীয় বৃহত্তম ধর্ম। সিআইএয়ের রিপোর্ট মতে, অ্যান্ডোরায় প্রায় ২,২২৮ মুসলিম বসবাস করে, যা দেশটির জনসংখ্যার প্রায় ৩% গঠন করে। মুসলমানদের অধিকাংশই উত্তর আফ্রিকীয় বংশোদ্ভূত। প্রায় ৭ম শতাব্দীর দিকেই অ্যান্ডোরায় ইসলাম প্রবেশ করে। তবে তখনকার মুসলিমদের কেউ অ্যান্ডোরায় স্থায়ী হয়ে বসতি স্থাপন করেনি। অ্যান্ডোরায় মুসলিম সম্প্রদায়ের জন্য একটি ইসলামি সাংস্কৃতিক কেন্দ্র ও শিক্ষা কমপ্লেক্স রয়েছে, যা থেকে প্রায় ৫০ জন শিক্ষার্থী আরবি পাঠ গ্রহণ করে থাকে। সরকার ও মুসলিম সম্প্রদায় এখনো একটি পদ্ধতিতে সম্মত হয়নি, যা স্কুলগুলোতে এই ধরনের পাঠ দিতে সক্ষম হবে। অ্যান্ডোরায় বিশেষভাবে নির্মিত কোন মসজিদ নেই। সরকার এ জাতীয় প্রকল্পের জন্য জমি বরাদ্দ দিতে অস্বীকার করে বলেছে যে, এর জন্যে স্বল্প মূল্যের কোনো জমি নেই। ২০০৩ সালে স্থানীয় ইমাম মোহাম্মদ রাগুইগ অ্যান্ডোরার বিশপ জোয়ান মার্টি অ্যালানিসের কাছে একটি মসজিদ নির্মাণের জন্য চার্চের কাছে থাকা অতিরিক্ত জমি থেকে কিছু জমি বা মসজিদ হিসাবে ব্যবহার করার জন্য একটি অব্যবহৃত গির্জার ভিতরে স্থান চেয়ে আবেদন করেছিলেন। প্রায় ৭ম শতাব্দীর দিকে মুসলিমরা সেগ্রে উপত্যকার মধ্য দিয়ে ভিসিগথ থেকে অঞ্চলটি দখল করে। তবে মুসলিমরা অ্যান্ডোরায় কখনো অবস্থান করেনি বরং এটিকে টারউজ, নার্বোন, কার্কাসন ও নেমেস যাওয়ার একটি সংক্ষিপ্ত পথ হিসাবে ব্যবহার করে। পাইটার্সের যুদ্ধ ও রোনসেসেলসের যুদ্ধ পিরিনীয় পর্বতমালার অন্যান্য অংশে এই অভিযানের সমাপ্তি হয়। অ্যান্টনি ফিল্টার আই রোসেলের ইতিহাস বিষয়ক বই ম্যানুয়াল ডাইজেস্ট (১৭৪৮) অনুসারে, ৭৮৮ সালে মার্ক অ্যালামুগেরের নেতৃত্বে ৫০০০ অ্যান্ডোরীয় সৈন্য মুসলমানদের বিরুদ্ধে লড়াইয়ে ভ্যাল ডি দে ক্যারলে চার্লামগনের সহায়তায় এসেছিলেন। যুদ্ধের পরে চার্লম্যাগন অ্যান্ডোরাকে তার সুরক্ষা দিয়েছিল এবং তাদের একটি সার্বভৌম রাষ্ট্র হিসাবে ঘোষণা করেছিল। ১৯ শতাব্দী থেকে উত্তর আফ্রিকার বিভিন্ন দেশ থেকে মুসলমানরা অ্যান্ডোরায় অভিবাসন গ্রহণ করতে থাকে এবং এরাই আধুনিক অ্যান্ডোরার মুসলিম জনসংখ্যার মূল উৎস। আফ্রিকার পাশাপাশি পাকিস্তান থেকেও কিছু মুসলিম অ্যান্ডোরায় অভিবাসন গ্রহণ করেছে। দেশ অনুযায়ী ইসলাম ইউরোপে ইসলাম "Andorra"। The World Factbook (ইংরেজি ভাষায়)। Central Intelligence Agency। ২০২২-১২-০২।  "Andorra | Encyclopedia.com"। www.encyclopedia.com। সংগ্রহের তারিখ ২০২২-১২-০৮।  Andorra, International Religious Freedom Report 2006 https://web.archive.org/web/20070930181453/http://www.arabicnews.com/ansub/Daily/Day/030429/2003042930.html। ৩০ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৪ December, 2022।  এখানে তারিখের মান পরীক্ষা করুন: |সংগ্রহের-তারিখ= (সাহায্য); |শিরোনাম= অনুপস্থিত বা খালি (সাহায্য) Geography and History of the Principality of Andorra
অ্যানহাইড্রাইট

অ্যানহাইড্রাইটের(CaSO4) রাসায়নিক উপাদানের প্রায় ৪১.১৯ শতাংশ (CaO) এবং ৫৮.৮ শতাংশ SO3 । এটিকে পানিবিহীন জিপসামও বলে। অ্যানহাইড্রাইটের স্ফটিক রম্বিক আকৃতির। ক্যালসিয়াম ২৯.৪৪% সালফার ২৩.৫৫% অক্সিজেন ৪৭.০১% এটি বর্ণহীন, সাদা, ধূসর অথবা লালচে। অ্যানহাইড্রাইট একটি পললজাত খনিজ। জিপসাম এবং হ্যালাইটের সাথে সংশ্লিষ্ট অবস্থায় প্রাচীন বদ্ধ সাগরের পানির রাসায়নিক অধ:ক্ষেপ হিসেবে অ্যানহাইড্রাইটের স্তুপ পাওয়া যায়। অ্যানহাইড্রাইট প্রধানত রাসায়নিক সার, অ্যামোনিয়া সালফেট এবং সিমেন্ট উৎপাদনে ব্যবহৃত হয়। Klein, Cornelis and Cornelius S. Hurlbut, 1985, Manual of Mineralogy, 20th ed., John Wiley and Sons, New York, আইএসবিএন ০-৪৭১-৮০৫৮০-৭ http://webmineral.com/data/Anhydrite.shtml Webmineral http://www.mindat.org/min-234.html Mindat.org ।Graphite Mineral Data
কার্প পরিবার

সিপ্রিনিডে হল স্বাধুপানির মাছের পরিবার, যাদের সম্মিলিতভাবে সিপ্রিনিডস বলা হয়। এতে কার্পস, সত্যিকারের মিননাউ এবং তাদের আত্মীয় (উদাহরণস্বরূপ, বার্বস এবং বার্বেল ) অন্তর্ভুক্ত রয়েছে। সাধারণভাবে এই পরিবার "কার্প পরিবার" বা "মিনু পরিবার" নামেও পরিচিত। সিপ্রিনিডি হল বৃহত্তম এবং সর্বাধিক বৈচিত্র্যময় পরিবার পরিবার এবং সাধারণভাবে বৃহত্তম মেরুদন্ডী প্রাণী পরিবার। প্রায় ৩,০০০ প্রজাতি রয়েছে যার মধ্যে কেবল ১২,৭০ প্রজাতি বিদ্যমান রয়েছে। এরা প্রায় ৩৭০ গণে বিভক্ত। পরিবারটি সিপ্রিনিফর্মেসের বর্গের অন্তর্গত। এই বর্গে দুই তৃতীয়াংশেরও বেশি অংশ নিয়ে সাইপ্রিনিডস গঠিত। পরিবারের নামটি প্রাচীন গ্রীক কাইপ্রোনোস (κυπρῖνος, "কার্প") থেকে প্রাপ্ত। Eschmeyer, W.N.; Fong, J.D. (২০১৫)। "Species by family/subfamily"। Catalog of Fishes। California Academy of Science। সংগ্রহের তারিখ ২ জুলাই ২০১৫।  Nelson, Joseph (২০০৬)। Fishes of the World। John Wiley & Sons। আইএসবিএন 0-471-25031-7।